**ΑΝΤΙΠΑΡΑΘΕΤΙΚΗ ΠΡΟΤΑΣΗ**

**ΤΟΥ ΑΝΤΩΝΗ ΑΝΤΑΝΑΣΙΩΤΗ**

**ΕΚΛΕΓΜΕΝΟΥ ΜΕ ΤΗΝ ΑΓΩΝΙΣΤΙΚΗ ΣΥΣΠΕΙΡΩΣΗ ΔΙΚΗΓΟΡΩΝ**

* Ανυποχώρητος αγώνας, με αίτημα την άμεση απόσυρση του νομοσχεδίου χωρίς «θεσμικούς διαλόγους» και προτάσεις για «βελτιώσεις», που δεν αναιρούν τον άδικο και εξοντωτικό χαρακτήρα του νομοσχεδίου και υπονομεύουν τον αγώνα μας. Δεν διαπραγματευόμαστε τους όρους της σφαγής μας!
* Σύγκληση Γενικής Συνέλευσης των μελών του Συλλόγου τη Δευτέρα 4/12/2023 και σε περίπτωση μη ύπαρξης απαρτίας την Τετάρτη 6/12/2023. Ήδη, πάνω από 1.000 συνάδελφοι έχουν υπογράψει κείμενο, ζητώντας την σύγκλησή της.
* Καθολική αποχή, με πιο αυστηρό πλαίσιο, μέχρι την πραγματοποίηση της Γενικής Συνέλευσης.
* Συμβολικός αποκλεισμός των δικαστικών κτιρίων (Εφετείο, Πρωτοδικείο, Ειρηνοδικείο) καθημερινά από 9 πμ έως 11 πμ.
* Μαζική συμμετοχή στις κινητοποιήσεις κατά τη συζήτηση/ψήφιση του νομοσχεδίου στη Βουλή. Σε κάθε περίπτωση, πρέπει να υπάρξει μαζικό συλλαλητήριο διαμαρτυρίας, κατά την κρίσιμη ημέρα της ψήφισής του.
* Κάλυψη των συναδέλφων που εργάζονται σε δικηγορικές εταιρίες, δικηγορικά γραφεία, νομικά τμήματα Τραπεζών κλπ. ώστε να αρθούν τα εμπόδια από την εργοδοσία για την συμμετοχή τους σε όλες τις κινητοποιήσεις/συλλαλητήρια.